I samarbeid med UNICEF Norge ble det inngått en avtale om bygging av en barneskole i Derconoque i Eritrea. Skolen ble fullfinansiert av NHH Aid og i september 2006 stod skolen ferdig. Etter at skolen var ferdig oppført fortsatte NHH Aid å støtte lokalsamfunnet i Derconoque gjennom å bygge nye brønner og å gi lærerne bedre utdanning. I 2007 engasjerte NHH Aid seg i UNICEF Norges prosjekt "Schools For Africa" i Malawi.